cyanic-selkie/wikianc huggingface dataset:
Համամ Վասելի շրջան
Համամ Վասելի շրջան (ناحية حمام واصل) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Բանիասիս գավառի 7 շրջաններից մեկը։
Վարչական կենտրոնն է Համամ Վասել քաղաքը։ 2004 թվականի մարդահամարի տվյալներով շրջանը ունի 8 522 բնակչություն ։
Ծանոթագրություններ
Կատեգորիա:Սիրիայի շրջաններ Կատեգորիա:Բանիասի գավառ
Կետանմանների ինտելեկտ
Կետանմանների ինտելեկտ, կետանման կաթնասունների ճանաչողական ունակությունները, որը հիմնականում վերաբերում է կետերին, ծովայի խոզերին և դելֆիններին։
Ուղեղի չափ
20-րդ դարում կենդանիների ինտելեկտը որովում էր ուղեղի չափի և ծավալի միջոցով, սակայն թռչունների ինտելեկտին վերաբերող հայտնագործությունները կասկածի տակ առան նշված գործոնի կարևորությունը։ Ուղեղի մեծ մասը պատասխանատու է մարմնի գործառույթների համար, և մարմնի ծավալային չափը (մարմնի և ուղեղի հարաբերակցություն) հաճախ ենթադրում է մեծ չափի ուղեղ ։ Ալոմետրիկ վերլուծությունը ցույց է տալիս, որ, ընդհանուր առմամբ, կաթնասունների ուղեղի զանգվածը ենթարկվում է Քլայբերի օրենքին։ Ուղեղի փաստացի չափի համեմատությունը ալոմետրիայից ակնկալվող չափի հետ տալիս է ինտելեկտի գործակիցը (IQ), որը կարող է կիրառվել որպես կենդանու ինտելեկտի հետախուզության ավելի ճշգրիտ ցուցանիշ։
Գերճնշումային հատուկ նեյրոններ հայտնաբերվել են սաբատավոր կետերի, ֆինվալների,կաշալոտների մոտ։ Բարձր ինտելեկտով հայտնի են մարդիկ, պրիմատները և փղերը, որոնց են հատուկ միայն գերճնշումային նեյրոնները։ Այս փաստը թույլ է տալիս ենթադրել, որ այդ տեսակները կոնվերգենցիա են ապրել։
Ուղեղի կառուցվածք
Փղերի և դելֆինների ուղեղը ունեն ավելի բարդ կառուցվածք, քան մարդկանց ուղեղը, սակայն փղերի ուղեղակեղևը ավելի զարգացած է, քան կետանմաններինը։ Ընդունված է ասել, որ հենց նեոկորտեքսը զարգացում է ապրել մարդու էվոլյուցիայի ընթացքում ։ Չնայած զարգացած նեոկորտեքսը վկայում է բարձր ինտելելկտի մասին, սակայն կան բացառություններ։ Օրինակ՝ եքիդնաները ունեն ուղեղի բարդ և զարգացած կառուցվածք, սակայն նրանք խելացի կենդանիներ չեն համարվում։ 2014 թվականին առաջին անգամ ցուցադրվել է, որ սովորական գրինդա տեսակի դելֆիններն ավելի շատ գերճնշումային նեյրոններ ունեն, քան մինչ օրս ուսումնասիրված ցանկացած կաթնասուն՝ ներառյալ մարդը։ Ի տարբերություն ցամաքային կաթնասունների՝ դելֆինի ուղեղը պարալիմբիկ մասնաբաժին է պարունակում, որը կարող է օգտագործվել զգայական տեղեկատվության մշակման համար։ Բոլոր քնած կաթնասունները, այդ թվում՝ դելֆինները քնած ժամանակ անցնում են արագ քնի փուլով։ Կան տվյալներ, որ դելֆինի քնի ժամանակ ուղեղի կիսագնդերից մեկը արթուն է, ինչն իր հերթին թույլ է տալիս կենդանուն վերահսկել իր շնչառական համակարգը կամ նկատել գիշատիչներին։ Այս հանգամանքը նույնպես դելֆինների ուղեղի մեծ չափի արդյունք է ։
Ուղեղի էվոլյուցիա
Կետանմանների ուղեղի էվոլյուցիան նման է պրիմատների ուղեղի էվոլյուցիային ։ Էվոլյուցիան բարձր մակարդակի է հասել ատամնավոր կետերի մոտ։ Առավել տարածված տեսությունն այն է, որ կետանմանների ուղեղը էվոլյուցիա է ապրել սոցիալական բարդ հարաբերությունների համար ։ Այն կարող է նաև պայմանավորված լինել ձայնատեղորոշումով։
Խնդիրներ լուծելու ունակություն
Որոշ հետազոտություններ ցույց են տալիս, որ դելֆինները թեև չեն կարողանում հաշվել, սակայն հասկանում են, թե ինչ է թվային հաջորդականությունը և կարող են տարբերակել թվերը ։
Որոշ հետազոտողներ դելֆինների ինտելեկտը գնահատում են փղերի ինտելեկտի մակարդակով։ 1982 թվականին անցկացված հետազոտությունը ցույց է տվել, որ դելֆինների ինտելեկտի մակարդարդակը որոշ կենդանիների համեմատ բարձր է։
Խմբային վարքագիծ
Դելֆինների խմբերը լինում են տարբեր չափերի։ Գետերում սովորաբար հավաքվում են 6-ից մինչև 12 դելֆինների փոքր խմբեր։ Կենդանիները այս փոքր խմբերում գիտեն իրար և ճանաչում են միմյանց։ Այլ տեսակներ, ինչպիսիք են խայտաբղետ դելֆինը, սովորական դելֆին և դելֆին-սփիները ապրում են հարյուրավոր խմբերով։ Ընդ որում՝ խմբերը համատեղ վարքագիծ են ցուցաբերում։
Միջտեսակային համագործակցություն
Եղել են դեպքեր, երբ դելֆինների և ծովային խոզերի տարբեր տեսակներ օգնել են այլ տեսակների կենդանիներին, որոնք հայտնվել են ջրերում ։ Հայտնի է նաև, որ դելֆինները փրկում են ջրում խորտակվող և լողալ չկարողացող մարդկանց, և առնվազն, մի դեպքում է, որ դելֆինները դիմում են մարդկանց օգնությանը ։
Ստեղծագործական վարք
Բացի բարդ հնարքներ սովորելու ունակությունից, դելֆինները ցուցադրել են նաև իրենց ստեղծագործական ունակություները։ Կենսաբան Կարեն Փրայորը այդ առթիվ հրատարակել է մի ուշագրավ աշխատություն, որի հիմքում ընկած է երկու դելֆինների նկատմամբ կատարված գիտափորձը։ Վերջիններս հանդես են գալիս հատուկ անուններով՝ Մալիյա և Գոյ։ Ըստ Փրայորի դիտարկումների՝ կենդանիները հաճախ դրսևորել են ինքնատիպ վարքագիծ։ Հետազոտությունը դժվար է ընդհանրացնել, քանի որ գիտափորձին մասնակցել են ընդամենը երկու դելֆիններ։
Հաղորդակցում
Կետանմանները ազատ շփվում են ձայնային ազդանշաններով։
Այսպիսով, դելֆինները օգտագործում են երկու տեսակի ազդանշաններ՝ սուլիչներ և սեղմումներ.
Ինքնագիտակցություն
Ենթադրվում է, որ ինքնագիտակցությունը (թեև գիտականորեն հիմնավորված հասկացություն չէ) նախորդում է ավելի առաջադեմ գործընթացներին, ինչպիսիք են մետակոգնիտիվ գործընթացները, որոնք բնորոշ են միայն մարդկանց։ Այս ոլորտում գիտական հետազոտությունները ցույց են տվել, որ աֆալինները փղերի և հոմինիդների հետ ունեն ինքնագիտակցություն։
Ժիլոկ սյուր Օրմեզ
Բնակչությունը 2008 թվականի դրությամբ կազմում է 362 մարդ, բնակչության խտությունը` 17.45 մարդ/կմ²։ Բնակավայրը զբաղեցնում է 20.74 կմ² տարածք։
Կետանմանների ինտելեկտ
Ինքնագիտակցություն
Կենդանիների ինքնագիտակցությունը ստուգելու համար լավագույն մեթոդը հայելային թեստն է ։
Գրականություն
Կատեգորիա:Կետանմաններ Կատեգորիա:Ինտելեկտ Կատեգորիա:Դելֆիններ Կատեգորիա:Կաթնասուններ
Ժիլոկ սյուր Օրմեզ
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 250 աշխատունակ (15-64 տարեկան) բնակիչ, որոնցից ակտիվ էին 179-ը, իսկ ոչ ակտիվները` 71։ Ակտիվության ցուցանիշը կազմում է 71,6 %։ 179 աշխատունակ մարդկանցից աշխատել է 164 անձ (90 տղամարդ և 74 կին)։ Գործազուրկ են եղել 15 անձ (5 տղամարդ և 10 կին)։ 71 անաշխատունակներից 10-ը եղել են աշակերտներ կամ ուսանողներ, 37-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հող և ջուր
Հող և ջուր ( [ge kai hydor]), արտահայտություն, որը հիշատակվում է անտիկ պատմագիր Հերոդոտոսի կողմից։ Այն օգտագործվել է պարսիկների կողմից՝ քաղաք-պետություններին կամ այլ իշխանություններին իրեն հանձնվելու պահանջներ ներկայացնելու համար։
Մեկնաբանություն
Հող և ջուր պահանջելը խորհրդանշում է այն, որ հանձնվողները պարսիկներին են հանձնում իրենց հողերի նկատմամբ ունեցած բոլոր իրավունքները և իրենց տարածքների ամբողջ արտադրանքը։ Տալով հող և ջուր՝ նրանք ճանաչում էին պարսիկների իշխանությունը ամեն ինչի վրա․ պարսից արքային էր պատկանում նույնիսկ նրանց կյանքը։ Այնուհետև պետք է տեղի ունենային բանակցություններ՝ վասալի պարտավորություններն ու օգուտները որոշելու համար։ Հող և ջուր տերմինը ժամանակակից հունարենում խորհրդանշում է անվերապահ անձնատվություն նվաճողին։
Ըստ ժամանակակից պատմաբան Բալսերի՝ հողը և ջուրը զրադաշտական սինվոլներ են, որոնք խորհրդանշում են վասալական կախում Աքեմենյան տերությունից։ «Պարսիկ հերալդները Հունաստանում ուղևորվեցին ամենուրեք՝ պահանջելով ճանաչել պարսից իշխանությունը և զրադաշտական խորհրդանիշներ հող և ջուր՝ որպես վասալական կախման խորհրդանիշներ ։
Արտաքին հղումներ
Կատեգորիա:Հունարեն բառեր և արտահայտություններ Կատեգորիա:Թևավոր խոսքեր Կատեգորիա:Հույն-պարսկական պատերազմներ
Բլանշ Մոնե
Բլանշ Մոնե (Blanche Hoschedé Monet, ), ֆրանսիացի իմպրեսիոնիստ նկարչուհի ։
Կլոդ Մոնեի խորթ դուստրը և հարսը։
Բլանշ Մոնեի հատկապես վաղ շրջանի նկարները դժվար են տարբերվում Կլոդ Մոնեի աշխատանքներից, քանի որ նա օգտագործել էր հայտնի նկարչի ներկապնակը, վրձինները, ներկերը և կտավները։
Վաղ տարիներ
Ծնվել է 1865 թվականի նոյեմբերի 10-ին Փարիզում, եղել է Էրնեստ և Ալիսա Օշեդեների երկրորդ դուստրը ։ Ընտանիքում կային վեց երեխա։ Հայրը եղել է ձեռնարկատեր, խանութ է ունեցել Փարիզում։ Նա իմպրեսիոնիստների նկարներ էր հավաքում, հայտնի մեկենաս էր և ստեղծագործական վաղ տարիներին հովանավորել է նաև Կլոդ Մոնեին. ։ 1876 թվականին նա Կլոդ Մոնեին Մոնգերոնի Château de Rottembourg-ում իր կալվածքի հյուրասենյակի համար դեկորատիվ պաննո է պատվիրել ։ 1877 թվականին Էրնեստ Օշեդեն սնանկացել է, և արվեստի գործերի նրա հավաքածուն վաճառվել է աճուրդում ։
Կրթություն
Տասնմեկ տարեկանում Բլանշ Օշեդե-Մոնեի մոտ հակում նկատվեց գեղանկարչության հանդեպ, նա շատ ժամանակ էր անցկացնում Կլոդ Մոնեի արվեստանոցում, ինչպես նաև Էդուարդ Մանեի։ 1882 թվականին նա սկսել է նկարել, իսկ 1890 թվականին դարձել է Մոնեի օգնականն ու աշակերտուհին՝ նկարելով հիմնականում պլեներ, նույն երևույթները նույն գույներով ։ Բլանշը նկարել է նաև ամերիկացի վտարյալներ Թեոդոր Բաթլերի և Ջոն Բրեքի հետ։ Մոնեն դադարեցրեց Բլանշի և Բրեքի միջև զարգացող սիրավեպը, թեպետ թույլ տվեց, որ Բլանշի քույրը՝ Սյուզաննան, ամուսնացավ Բաթլերի հետ 1892 թվականին ։ Արվեստի գործերի առևտրական Պոլ Դյուրան Ռյուելը ձեռք է բերել Բլանշի «Haystack» աշխատանքը, որը ներկայումս ցուցադրվում է Ժիվերնիի Մոնեների տանը ։ 1888 թվականի հունվարին Անթիբում Մոնեի աջակցությամբ Բլանշը նկար ներկայացրեց Սալոն։
Ամուսնություն
1897 թվականին նա ամուսնացել է Կլոդ Մոնեի ավագ որդու՝ Ժանի հետ (1867-1914)։ Մինչև 1913 թվականը նրանք ապրել են Ռուանում և Բոմոն-լե-Ռոժեում, որտեղ Բլանշը բնանկարներ է արել, իսկ ամուսինն իր հորեղբայր Լեոն Մոնեի մոտ դեղագործ էր աշխատում ։ 1911 թվականին մահացել է Ալիսա Մոնե-Օշեդեն, որից հետո Կլոդ Մոնեն դեպրեսիայի մեջ է ընկել, որն ավելի է սրվել երկար հիվանդությունից հետո 1914 թվականի փետրվարի 10-ին Ժան Մոնեի մահից հետո ։ Ամուսնու մահից հետո Բլանշը վերադարձել է Ժիվերնի։ Բլանշ Օշեդե-Մոնեն հոգ է տարել Կլոդ Մոնեին մինչև նրա մահը։ Նրանց ընդհանուր ընկեր Ջորջ Կլեմենսը կոչում էր Մոնեի «Կապույտ հրեշտակ» ։ 1926 թվակայի դեկտեմբերի 5-ին Մոնեի մահից հետո մինչև իր մահը Բլանշն իր վրա է վերցրել Ժիվերնիում Մոնեի սեփականության պատասխանատվությունը. ։
Աշխատանքներ
Նկարչուհու աշխատանքների մեծ մասն ստեղծվել է Ժիվերնիում 1883-1897 թվականներին, ինչպես նաև Ռուանի շրջակայքում, որտեղ ապրել է ամուսնու հետ։ Նա «գրեթե ամբողջությամբ ընդունել է իմպրեսիոնիզմի մաքուր ձևը» ։ Նա բնանկարներ է արել սոճիներով և կաղամախիներով, Ռիսլ գետի մարգագետնում։ 1920-ական թվականներին նա որոշ ժամանակ աշխատել է Ֆրանսիայի հարավում՝ ապրելով Ժիվերնիում։ 1926 թվականին Կլոդ Մոնեի մահից հետո և մինչ իր մահն աշխատել է Ժիվերնիում։
Բլանշը մասնակցել է բազմաթիվ խմբակային ցուցադրությունների, 1927, 1931, 1942 և 1947 թվականներին անցկացրել է անհատական ցուցադրություններ։ Նրա աշխատանքներն առավելապես գտնվում են Ֆրանսիայի թանգարաններում։
Արտաքին հղումներ
Կատեգորիա:Ֆրանսիացի նկարիչներ Կատեգորիա:20-րդ դարի ֆրանսիացի նկարիչներ Կատեգորիա:19-րդ դարի ֆրանսիացի նկարիչներ Կատեգորիա:Ֆրանսիացի իմպրեսիոնիստներ Կատեգորիա:Բնորդուհիներ
Հովսեփ Հախվերդյան
Հովսեփ Ալեքսանի Հախվերդյան (ծն. 22 փետրվարի, 1924, Սիսիանի շրջան, Բարձրավան - ?), հայ խորհրդային «գյուղատնտեսական արտադրության առաջավոր», սոցիալիստական աշխատանքի հերոս (1948), ԽՄԿԿ անդամ (1949)։
Պարգևատրվել է Լենինի շքանշանով։
Ծանոթագրություններ
Կատեգորիա:Հայեր
Օդետ Ժուայո
Օդետ Ժուայո (Odette Joyeux, ), ֆրանսիացի դերասանուհի, դրամատուրգ և վիպասան։ Ծնվել է Փարիզում։ Նախքան բեմում հանդես գալը սովորել է Փարիզի օպերայի բալետի թատերախմբում։ Կինոկարիերան սկսել է 1931 թվականին։ Նրա առաջին նշանավոր ֆիլմը եղել է Մարկ Ալլեգրեի «Entrée des artistes» («Վարագույրը բարձրանում է», 1938 թվական)։ 1940-ական թվականներին Օդետ Ժուայոն եղել է Ֆրանսիայի ամենահայտնի կինոդերասաններից, սակայն 1950-ական թվականներից նկարահանվել է մի քանի ֆիլմում։
Ժուայոն եղել է պարային պիեսների և էսսեների հեղինակ, ինչպես նաև գրել է գյուտարար Ժոզեֆ Նյեպսի մասին։ Նա նաև գրել է պարարվեստը քաջալերող երկու վեպ՝ L'age heureux (որն ադապտացվել է հեռուստատեսային շարքի համար) և Côté jardin: Հեղինակել է նաև «Հարսը շատ գեղեցիկ է» (1956 թվական, ադապտացվել է ֆիլմի համար) ստեղծագործությունը։
1935 թվականին ամուսնացել է դերասան Պիեռ Բրասյորի հետ, ամուսնալուծվել են 1945 թվականին, ունեցել են մեկ երեխա՝ Կլո Բրասյորը, որն Ալեքսանդր Բրասյորի հայրն է։
1958 թվականին ամուսնացել է ռեժիսոր Ֆիլիպ Ագոստինի հետ։ Օդետ Ժուայոն մահացել է 85 տարեկան հասակում` սրտի կաթվածից Ֆրանսիայի Վար դեպարտամենտի Գրիմո համայնքի Պրովանս Ալպեր Լազուր ափում։
Ծանոթագրություններ
Կատեգորիա:Ֆրանսիացի գրողներ Կատեգորիա:Ֆրանսիացի կինոդերասանուհիներ Կատեգորիա:Պատվավոր Լեգեոնի շքանշանակիրներ Կատեգորիա:Ֆրանսիացի սցենարիստներ Կատեգորիա:Ֆրանսիացի դրամատուրգներ Կատեգորիա:Ֆրանսիացի վիպասաններ Կատեգորիա:Ֆրանսիացի բալետի արտիստներ Կատեգորիա:Ֆրանսիացի մանկագիրներ Կատեգորիա:Կաթվածից մահացածներ
Բանիասի շրջան
Բանիասի շրջան (ناحية مركز بانياس), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Բանիասիս գավառի 7 շրջաններից մեկը։
Ծանոթագրություններ
Կատեգորիա:Սիրիայի շրջաններ Կատեգորիա:Բանիասի գավառ
Ներսեր Ունանյան
Ներսեր Ունանյան(1920, Սամոս, Հունաստան), սփյուռքահայ քանդակագործ։ 1928 թվականին ընտանիքով տեղափոխվել է Ուրուգվայ։ Ավարտել է Մոնտեվիդեոյի համալսարանի Պլաստիկ արվեստների դպրոցը։ Երկու տարի սովորելուց հետո, մասնակցել է Ազգային սալոնի մրցույթին և «Մերկ կինը» քանդակի համար արժանացել հատուկ մրցանակի, իսկ 1942 թվականին՝ օտարերկրացիների համար սահմանված ոսկե մեդալի։ Նույն մեդալին Ունանյանը արժանացել է 1944 թվանանին՝ «Մտորում», 1948 թվականին՝ «խաչից իջեցնելը», 1949 թվականին՝ «Մայրություն», 1950 թվականին՝ «Կյանքի դեգինտեգրացիա» հարթաքանդակների համար։ 1949 թվականին կատարել է 16 նկարազարդում բանաստեղծ Է. Պինտոյի գրքի համար։ Հետա գագործերից են՝ «Օջախ» և «Տրիստան և Իգոլդ» հարթաքանդակները, «Տրիաոանի գլուխը», «Բանվորը», Ռ․ Թեքեյանի կիսանդրին և այլն։ 1950 թվականին կազմակերպել է առաջին անհատական ցուցահանդեսը՝ ներկայացնելով տարբեր ժանրերի մոտ 70 աշխատանք (քանդակներ քարից, գիպսից, թրծակավից, փորագրանկարներ, գծանկարներ)։ Ունանյանը հետևել է տարբեր ուղղությունների։
Կատեգորիա:Քանդակագործներ
Սեն Մարտեն Ռիվիեր
Սեն Մարտեն Ռիվիեր (Saint-Martin-Rivière), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02683:
Բնակչություն
2010 թվականի տվյալներով՝ համայնքի բնակչությունը կազմում է 125 մարդ։
Տնտեսություն
2010 թվականին համայնքի 67 աշխատունակ (15-64 տարեկան) բնակիչներից 48-ը տնտեսապես ակտիվ էին, 19-ը՝ ոչ ակտիվ (ակտիվության ցուցանիշը կազմել է 71,6 %, 1999 թվականին եղել է 53,8 %)։ 48 տնտեսապես ակտիվ բնակիչներից աշխատում էին 39-ը (25 տղամարդ և 14 կին), գործազուրկ էին 9 մարդ (5 տղամարդ և 4 կին)։ 19 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 4-ը՝ թոշակառուներ, 8-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Եղեսպակ փայլուն
Եղեսպակ փայլուն, շրթնածաղիկների ընտանիքի բազմամյա բույս։ Մշակվում է որպես միամյա, քանի որ բաց գրունտի պայմաններում ձմռանը ցրտահարվում է։
Նկարագրություն
Բույսի բարձրությունը հասնում է 20-60 սմ-ի։ Ծաղիկները կրակարմիր են՝ հավաքված 14-20 սմ երկարությամբ ողկույզանման ծաղկաբույլերում։ Ջերմասեր է և լուսասեր։ Չի դիմանում ցրտերին ։ Լավ է աճում փուխր և սննդանյութերով հարուստ կրային հողերում։ Ծաղկում է ցանելուց 100-120 օր հետո և շարունակում է ծաղկել մինչև առաջին սառնամանիքները։ Սերմերը ցանում են ջերմոցներում փետրվար-մարտ ամիսներին։ Ծիլերը վերատնկում են տորֆահումուսային թաղարներում։
Օգտագործվում են ծաղկադեկորատիվ բոլոր տիպի ձևավորումներում։ Փայլուն եղեսպակի կտրած ծաղիկները պիտանի են ծաղկեփնջեր և ծաղկային կոմպոզիցիաներ ստեղծելու համար։
Տեսակներ
Հայտնի են փայլուն եղեսպակի մի քանի տեսակ. Եղեսպակ փայլունը կիրառվում է բժշկության և խոհարարության մեջ։ Հայաստանում տարածված են եղեսպակի բազմաթիվ տեսակներ, որոնք լայն կիրառում են գտել ժողովրդական բժշկության մեջ։ Օգտագործվում են ողողումների համար, ուռուցքների, թարախապալարների բուժման նպատակով և որպես արնահոսությունը դադարեցնող միջոց ։
Որպես դեկորատիվ բույս աճեցվում է արևադարձային գոտիներում և ջերմոցներում։ Ավելի ցուրտ գոտիներում բույսը կարող են աճեցվել որպես միամյա։
Ծանոթագրություններ
Կատեգորիա:Բույսեր այբբենական կարգով Կատեգորիա:Շրթնածաղիկներ Կատեգորիա:Դեկորատիվ բույսեր Կատեգորիա:Ծաղկաբույս Կատեգորիա:Բազմամյա բույսեր
Հնչուն կինո
Հնչուն կինո, պատկերը խոսքով, երաժշտությամբ և ձայնային էֆեկտներով ուղեկցող կինոնկարների արտադրությունն ու ցուցադրումը։ Հնչուն կինոն ամենուրեք տարածվել է 1927- 29 թթ-ին։ ժամանակակից բոլոր կինոնկարները հնչուն են։ Կինոստուդիայում նկարահանող սարքի օգնությամբ օբյեկտը նկարահանվում է կինոժապավենի վրա, որի հետ սինխրոն շարժվող (456 մմ/վրկ) մագնիսական ժապավենի վրա միաժամանակ ձայնագրող սարքը ֆիքսում է ձայնը։ Պատկերի և ֆոնոգրամի նեգատիվներից պատճենահանման ֆաբրիկաներում դրոշմվում է ֆիլմի պոզիտիվ պատճենը, որը կինոպրոյեկցիոն ապարաւոի միջոցով ցուցադրվում է էկրանին։ Հնչուն կինոյում օգտագործվում է ձայնագրման չորս հիմնական տեսակ.
Ձայնագրման տեսակները
Կատեգորիա:Կինեմատոգրաֆիա
Ալեքսանդր Սահինյան
Ալեքսանդր Արամի Սահինյան, հայ ճարտարապետ, ՀԽՍՀ արվեստի վաստակավոր գործիչ (1961), ճարտարապետության թեկնածու (1952)։
Արձակագիր, հրապարակախոս Անահիտ Սահինյանի եղբայրն է։
Կենսագրություն
1937 թվականին ավարտել է Երևանի պոլիտեխնիկական ինստիտուտը։
1938-1940 թվականներին աշխատել է Հայպետնախագիծ ինստիտուտում, 1946 թվականից՝ ԽՍՀՄ ԳԱ արվեստի ինստիտուտում (1958-1982 թվականներին ճարտարապետության ամբիոնի վարիչ)։ 1952 թվականին պաշտպանել է թեկնածուական դիսերտացիան «Քասաղի բազիլիկայի ճարտարապետությունը» թեմայով։
1984 թվականին հետմահու արժանացել է ՀՀ ԳԱԱ Թորոս Թորամանյանի անվան մրցանակի ։
Ուսումնասիրություններ
1944 թվականին Ապարանի շրջկենտրոնի Քասաղի բազիլիկի պեղումները սկսելու օրվանից մինչև կյանքի վերջը Սահինյանը նվիրվել է հայ հին ճարտարապետության ուսումնասիրության գործին։ Սահինյանը մշակել է Հայաստանի վաղ քրիստոնեական բազիլիկները և Հայաստանի նախաքրիստոնեական ճարտարապետությունը։
Էջմիածնում պեղումներ կատարելիս Սահինյանը պարզել է Մայր տաճարի բազիլիկ բնույթը (նախ՝ միանավ, ապա՝ եռանավ), որի զարգացման առանձնահատկությունն է կազմել բազիլիկի վերականգնում-վերափոխումը խաչաձև կենտոնագմբեթ շենքի` 480 թ., Վահան Մամիկոնյանի օրոք կատարված եկեղեցու վերանորոգման ժամանակ։
1949 թվականին աշխատում էր Գառնիում որպես արշավախմբի ճարտարապետ։ Նրա ուսումնասիրությունների առարկան են դարձել Գառնիի ամրոցի պարիսպը, հեթանոսական տաճարը, Արշակունիների պալատական համալիրն անտիկ բաղնիքով։
Ծանոթագրություններ
Կատեգորիա:Հայ ճարտարապետներ Կատեգորիա:Խորհրդահայեր Կատեգորիա:Հայագետներ
Արի (Կիետիի գավառ)
Արի  (Ari), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակավայրի հովանավորող սուրբն է San Giovanni։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Կիսովկա (գետ)
Կիսովկա (Кисовка), գետ Ռուսաստանում, հոսում է Վոլոգդայի մարզում, Ուստյուժենսկի շրջանում։ Գետաբերանը տեղակայված է Ռիբինսկի ջրամբար գետի ափում։ Գետի երկարությունը 22 կմ է։ Գետի մոտ կան գյուղեր՝ Վերխ, Կուրիլովո, Մեծ Դվոր, Կարպովո։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Զրոյական միջօրեականի ընտրություն
Զրոյական միջօրեական, աշխարհագրական միջօրեական, օգտագործվում է որպես աշխարհագրական երկայնության հաշվարկման սկիզբ։ Համապատասխանաբար, այդ միջօրեական երկայնությունը ընդունված հաշվարկի համակարգում հավասար է զրո աստիճանի։
Կիսովկա (գետ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Զրոյական միջօրեականի ընտրություն
Պատմություն
Հնարավոր է, որ առաջին աստղագետը, որը որոշել է աշխարհագրական կետերի միջև տարբերությունը երկայնությամբ, Հիպարքոսն էր, որը որպես հաշվարկի սկիզբ օգտագործեց Հռոդոս կղզին։ Պտղոմեոսը որպես հաշվարկի սկիզբ է օգտագործել առասպելական « Ֆորտունայի կղզիներ»-ը, որոնք սովորաբար ասոցացվում են Կանարյան կղզիների հետ ։
1541 թվականին Հերարդ Մերկատորը իր ստեղծած երկրային գլոբուսի վրա պատկերել է սկզբնական միջօրեականը, որն անցնում է Ֆուերտեվենտուրա կղզով (Կանարյան կղզիներ)։ Ավելի ուշ քարտեզներում որպես հաշվարկի սկիզբ օգտագործվել են Ազորյան կղզիները, իսկ Աբրահամ Օրտելիայի աշխարհագրական ատլասի ստեղծման ժամանակ 1570 թվականին՝ Կանաչ Հրվանդանի կղզիները։ 1634 թվականին Կարդինալ Ռիշելիեի հրավիրած խորհրդաժողովում առաջարկվել է օգտագործել Կանարյան կղզեխմբի արևմտյան կղզին ՝ Հիերոն (Ֆերո) ։
Միջազգային քննարկումներ
1871 թվականին Անտվերպենում տեղի է ունեցել առաջին միջազգային աշխարհագրական կոնգրեսը, որի բանաձևերից մեկում առաջարկվել է որպես զրոյական միջօրեական բոլոր երկրների ծովային քարտեզների համար Գրինվիչի միջօրեականը, ընդ որում ՝ առաջիկա տասնհինգ տարիների ընթացքում։ Մայցամաքային և մերձափնյա քարտեզների համար խորհուրդ է տրվում օգտագործել սեփական զրոյական միջօրեականը։ Արդեն 1880-ական թվականների սկզբին տասներկու երկրներ նոր հրատարակվող ծովային քարտեզներում սկսել են միջօրեականները հաշվել Գրինվիչից ։ Զրոյական միջօրեականի շուրջ բանավեճերի աշխուժացմանը նպաստել է "երկրային ժամանակը" հոդվածը, որը հրապարակվել է Կանադայում 1876 թվականին, Կանադական Խաղաղօվկիանոսյան երկաթուղու ինժեներական ծառայության ղեկավար Սենֆորդ Ֆլեմինգի կողմից։ Հոդվածում նշվում էր ամբողջ աշխարհում միասնական ժամանակի օգտագործման գաղափարը։ 1878-1879 թվականներին Ֆլեմինգը երկու դասախոսություն է կարդացել Տորոնտոյի Կանադական ինստիտուտում։ Առաջինը կոչվում էր «Ժամանակագրությու»-ն և պատրաստվել էր 1876 թվականի հոդվածի հիման վրա։ Երկրորդ դասախոսությունը, որը վերնագրված է «Երկայնություն և ժամանակագրությու»-ն ուներ ենթավերնագիր «մի քանի խոսք զրոյական միջօրեականի ընտրության մասին, ընդհանուր բոլոր պետությունների համար, կապված ժամանակագրության հետ»։ Այս դասախոսության, մասնավորապես, հաստատվել է ընտրությունը որպես զրոյական այն միջօրեականը, որը հետ է մնում Գրինվիչից 180°-ով։ Ֆլեմինգի դասախոսությունները հետաքրքրություն են առաջացրել գիտական աշխարհում, իսկ զրոյական միջօրեականի վերաբերյալ ընդդիմախոսներն իրենց առաջարկներն ունեին։ Օրինակ, 1881 թվականին Վենետիկում կայացած կոնգրեսում քննարկված առաջարկները ։
Առաջին միջազգային աշխարհագրական կոնգրեսից հետո զրոյական միջօրեականի հարցը քննարկվող հիմնական հարցերից մեկն էր հետևյալ միջազգային համաժողովներում․
Արտաքին հղումներ
Կատեգորիա:Երկրաբանություն Կատեգորիա:Աշխարհագրական երկայնություն
Մարդկային գործոն (հեռուստածրագիր)
Մարդկային գործոն, յուրաքանչյուր աշխատանքային օր Արմենիա հեռուստաընկերության եթերում հեռարձակվող սոցիալական հաղորդաշար թոք-շոու։ Հաղորդաշարն առաջին անգամ եթեր է հեռարձակվել 2013 թվականի հունիսի 10-ին։ Հաղորդավար Նազենի Հովհաննիսյանի օգնությամբ բարձրաձայնվում են հարցեր, որոնց պետք է տրվեն պատասխաններ, խնդիրներ, որոնք լուծման կարիք ունեն, և մարդկային ճակատագրեր, որոնք օգնության կարիք ունեն։
Նպատակներ
Մարդկային գործոն հաղորդման նպատակներից մեկը իրազեկելն է, որպեսզի հասարակությունը որևէ խնդրի վերաբերյալ ունենա համապատասխան տեղեկություն և ճիշտ քայլեր ձեռնարկի։ Ծրագրի ընթացքում հրավիրվում են խնդրին վերաբերող բոլոր կողմերի ներկայացուցիչներ, որպեսզի քննարկումը որքան հնարավոր է լինի անաչառ։ Խնդիրը բարձրաձայնվում է և մասնագետների օգնությամբ տրվում է համապատասխան լուծում։ Ծրագրի վրա աշխատում է լրագրողական մեծ թիմ, մինչ նկարահանումը, յուրաքանչյուր բարձրաձայնվող խնդիր համապատասխան լրագրող մանրամասն ուսումնասիրում է, կատարում փոքրիկ հետաքննություն, այնուհետ պատրաստում ծրագիրը։ Մարդկային գործոն ծրագիրն անդրադարձել է իրավական ոլորտին՝ տեղեկացնելով ՀՀ քաղաքացուն իրավական դաշտում ճիշտ քայլերի մասին։ Հաղորդումներ են եղել սոցիալական թեմաներով, հյուրեր, որոնք անելանելի վիճակում են և շուտափույթ օժանդակության կարիք ունեն։
Հաղորդումներ
Ըստ ՀՀ սահմանադրության յուրաքանչյուր ոք ունի անձնական ազատության և անձեռնմխելիության իրավունք։ Մարդուն կարելի է զրկել ազատությունից օրենքով սահմանված դեպքերում և կարգով։ Հենց այս դեպքերն ու կարգերը խախտած անչափահասների կյանքի պատմությանն էլ անդրադարձավ «Մարդկային գործոն»-ը 2013 թվականի նոյեմբերի 25-ին։ Ամիսներ անց, 2014-ի մարտի 13-ին հաղորդաշարը անդրադարձավ նաև կին դատապարտյալներին, որը վերնագրված էր «Գեղեցկություն փակի տակ»։ Հաղորդման վերջում վերջիններս անակնկալ ձևով տաղավարում հանդիպեցին իրենց երեխաներին։
Ըստ հեռուստածրագրի տեղեկատվության հեռուստադիտողներն ու համապատասխան ոլորտի ներկայացուցիչները պատրաստակամություն են հայտնել օգնելու նրանց, իսկ բազմաթիվ անապահով ընտանքիներ «Մարդկային գործոն»-ի շնորհիվ ստացել են իրենց խնդիրների լուծումները։
«Մարդկային գործոն»-ի տաղավարում հաճախ բարձրաձայնվում են նաև հաշմանդամություն ունեցող մարդկանց խնդիրները, որպեսզի հաշմանդամություն ունեցող մարդը նույնպես իրեն զգա հասարակության լիարժեք անդամ։
Պարբերաբար անդրադարձ է կատարվում կրթական, դաստիարակչական, բժշկական ոլորտներին։ «Մարդկային գործոն» հաղորդաշարը անդրադառնում է նաև հրատապ խնդիրներին։ Ծրագիրը կարող է աշխատել նաև արտակարգ ռեժիմով։
Սեպտեմբերի 7-ից 27-ը անցկացվող «Դու միայնակ չես» բարեգործական նախաձեռնությանը միացան Նազենի Հովհաննիսյանը և «Մարդկային գործոն» նախագծի ամբողջ անձնակազմը ։ 2013 թվականի դեկտեմբերի 27-ին եթեր հեռարձակվեց «Մարդկային գործոն»-ի առաջին ամփոփիչ թողարկումը, որի ընթացքում ներկայացվեցին հաղորդման ընթացքում բարձրաձայնված և լուծում ստացած մի շարք խնդիրների և մարդկանց կյանքերի փոփոխության արդյունքերի հանրագումարը։
Արտաքին հղումներ
Կատեգորիա:Հայկական հեռուստահաղորդումներ
Ֆրանգիզ Ալիզադե
Ֆրանգիզ Ալիաղա ղիզի Ալիզադե (Frəngiz Əliağa qızı Əlizadə, ) Ադրբեջանի նշանավոր կոմպոզիտոր, ՅՈՒՆԵՍԿՕ-ի Խաղաղության արտիստ, Ադրբեջանի Հանրապետության ժողովրդական արտիստ (2000), պրոֆեսոր (1999), Ադրբեջանի Հանրապետության արվեստի վաստակավոր գործիչ (1990), թղթակից անդամ Ադրբեջանի ԳԱԱ (2017), Ադրբեջանի կոմպոզիտորների միության նախագահ ։
Կենսագրություն
Ֆրանգիզ Ալիաղա ղիզի Ալիզադեն ծնվել է 1947 թվականի մայիսի 28-ին Բաքվում։ Նա ստացել է իր առաջին երաժշտական կրթությունը հատուկ երկրորդական երաժշտական դպրոցում։ Այնուհետև սովորել է Ադրբեջանի պետական կոնսերվատորիայի կոմպոզիտորական դասարանում։ 1972-1974 թվականներին աշխատել է որպես Կարա Կարաևի ասիստենտ։ 1974 թվականից սկսեց իր մանկավարժական գործունեությունը Ադրբեջանի պետական կոնսերվատորիայում (ներկա Բաքվի երաժշտական ակադեմիա)։ 2007 թվականին ընտրվել է Ադրբեջանի կոմպոզիտորների միության նախագահ ։
Ծանոթագրություններ
Կատեգորիա:Ադրբեջանցի կին կոմպոզիտորներ Կատեգորիա:Ադրբեջանցի երաժշտագետներ Կատեգորիա:Բաքվի երաժշտական ակադեմիայի շրջանավարտներ Կատեգորիա:Կին դասական կոմպոզիտորներ Կատեգորիա:Ադրբեջանցի դաշնակահարուհիներ Կատեգորիա:20-րդ դարի դասական կոմպոզիտորներ Կատեգորիա:Ադրբեջանցի երաժշտական մանկավարժներ
Ջունեյնեթ Ռիսլանի շրջան
Ջունեյնեթ Ռիսլանի շրջան (ناحية جنينة رسلان) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դուռեյքիշի գավառի 4 շրջաններից մեկը։
Վարչական կենտրոնն է Ջունեյնեթ Ռիսլան քաղաքը։ 2004 թվականի մարդահամարի տվյալներով շրջանը ունի 9 846 բնակչություն ։
Ծանոթագրություններ
Կատեգորիա:Սիրիայի շրջաններ Կատեգորիա:Դուռեյքիշի գավառ
Woodkid
Յոհան Լեմուան (Yoann Lemine, ), ֆրանսիացի ռեժիսոր, դիզայներ և երաժիշտ։ Ավելի հայտնի է իր բեմական մականունով՝ Woodkid: Ճանաչում է ձեռք բերել իր երաժշտական կարիերայի, «Run Boy Run» «Iron» սինգլների և նրանց տեսահոլովակների շնորհիվ։ Բացի երաժշտությունից նաև ռեժիսոր է աշխատում, զբաղվում է շելկոգրաֆիայով, քանդակագործությամբ, ձևավորումով և լուսանկարչությամբ։ Նա այնպիսի կատարողների տեսահոլովակների հեղինակն է ինչպիսիք են՝ Քեթի Փերրին, Թեյլոր Սվիֆթը, Լանա Դել Ռեյը և ուրիշներ։ 2013 թվականին թողարկել է իր դեբյուտային The Golden Age ալբոմը։
Կենսագրություն
Յոհան Լեմուանը ծնվել է Լիոնում, Ֆրանսիայում։ Նա սովորել է պատկերազարդում և անիմացիա Emile Cohl School-ում, որն ավարտել է գերազանց։ Այնուհետև մեկնել է Լոնդոն, որտեղ Swindon College քոլեջում շելկոգրաֆիա է սովորել։ Վերադառնալով Փարիզ որոշ ժամանակ աշխատել է H5 գրաֆիկական ընկերությունում, հետո միացել է ռեժիսոր Լյուկ Բեսոնի խմբին և աշխատել է նրա Արթուրը և մինիպուտները ֆիլմի վրա։
Լեմուանը իր ուսուցիչներին համարում է Վիմ Վենդերսին, Էլյա Կազանին, Միշել Գոնդրիին և Թերենս Մալիկին։
Ծանոթագրություններ
Կատեգորիա:Մարտի 16 ծնունդներ Կատեգորիա:1983 ծնունդներ Կատեգորիա:Ֆրանսիայում ծնվածներ Կատեգորիա:Ֆրանսիացի երաժիշտներ Կատեգորիա:Լիոն քաղաքում ծնվածներ Կատեգորիա:21-րդ դարի երգիչներ Կատեգորիա:Ֆրանսիացի ռեժիսորներ Կատեգորիա:Ֆրանսիացի կոմպոզիտորներ Կատեգորիա:Ֆրանսիացի դիզայներներ Կատեգորիա:Բեմական կեղծանուններ Կատեգորիա:Ֆրանսիացի լուսանկարիչներ Կատեգորիա:Ֆրանսիացի կինոռեժիսորներ Կատեգորիա:Ֆրանսիացի երգիչներ
Ունիվերսալ հաշվողական մեքենա
Ունիվերսալ հաշվողական մեքենա, լայն շրջանի տնտական և գիտատեխական խնդիրներ լուծող թվանշանային հաշվողական մեքենա (ԹՀՄ)։ Բոլոր ունիվերսալ ԹՀՄ-ները կառուցված են Ջ․ Ֆ․ Նեյմանի պահվող ծրագրի ունիվերսալ հաշվողական մեքենայի սկզբունքով։ Ունիվերսալ հաշվողական մեքենայի առանձնահատկություններն են հիշող սարքերի առկայություն, մարդու և մեքենայի միջև ինֆորմացիայի փոխանակման զարգացած համակարգ, որն ապահովում է ինֆորմացիայի մուտքի և ելքի հարմարությունը, հեշտացնում ծրագրի կարգաբերումը, ինչպես նաև հաշվողական պրոցեսի վրա մարդու օպերատիվ ներգործությունը, հրամանների ճյուղավորված համակարգ, զարգացած մաթեմատիկական ապահովում։ Ունիվերսալ հաշվողական մեքենաներ են £ԷՍՄ-6 (տես հԲԷՍՄ»), ԵՍ 1030, ԵՍ 1045, ԵՍ1046 (ստեղծվել են Երևանի մաթեմատիկական մեքենաների ԳՀԻ-ում), ԵՍ1020, ԵՍ1022, ԵՍ 1033, Ի£Մ360 (հայրենական), ԻՐՄ370 (արտասահմանյան) և այլ ԹՀՄ-ներ։
Բարանտա
Բարանտա, բարմտա (թուրք, ավազակային հարձակում), հանցակազմ քրեական իրավունքում։ Հանցագործը ինքնագլուխ զավթում է տուժողի անասունը կամ որևէ այլ գույք՝ բացառապես նպատակ ունենալով հարկադրել նրան կամ նրա ազգականներին քավելու նախկինում հասցրած վիրավորանքը կամ հատուցելու պատճառած նյութական վնասը։
Չնայած իր սակավ դրսևորումներին, խորհրդային շրջանի որոշ միութենական հանրապետություններ (ՌԽՍՖՀ, ՈւզԽՍՀ) այնուհանդերձ իրենց քրեական օրենսգրքում նախատեսում էին հանցագործության այս տեսակը, չնայած ԽՍՀՄ օրենսդրությունը բարանտաի հանցակազմը չէր նախատեսում։
Կատեգորիա:Հանցագործություն Կատեգորիա:Կենտրոնական Ասիայի պատմություն
Եվդեմոս Հռոդոսցի
Ծնվել է Հռոդոս կղզում, սակայն կյանքի մեծ մասն անց է կացրել Աթենքում։ Ուսուցանել է Արիստոտելի մոտ, հանդիսացել է նրա լավագույն աշակերտներից մեկը։ Մ.թ.ա. 322 թվականին՝ Արիստոտելի մահից հետո, հավակնել է պերիպատետիկյան դպրոցի ղեկավարի դերին, սակայն մատնվելով անհաջողության և զիջելով Թեոփրաստեսին՝ նույն թվականին վերադարձել է Հռոդոս, որտեղ տրամաբանության և ֆիզիկայի դասախոսություններ է կարդացել․ դասավանդման համար նյութ են ծառայել Արիստոտելի ստեղծագործությունները։
Նրան են վերագրում «արիստոտելյան բարոյագիտության» վերամշակումը, որը հայտնի է «եվդեմյան բարոյագիտություն» անվանմամբ և շարադրված է յոթ գրքով։
Բրոքհաուզի և Եֆրոնի հանրագիտական բառարանում Եվդեմոսի փիլիսոփայական հայացքները Էռնեստ Ռադլովը բնութագրել է այսպես ․ «Տրամաբանության մեջ հեռանալով Արիստոտելի ուսմունքից՝ Եվդեմոս Հռոդոսցին հարում է Թեոփրաստեսին։ Աստվածության մասին ուսմունքում մենք Եվդեմոսի մոտ գտնում ենք Աստծո մասին արիստոտելյան հասկացության որոշակի քննադատություն։ Եվդեմոսն բարոյագիտությունը դնում է աստվածաբանության հետ ավելի սերտ հարաբերության մեջ, քան Արիստոտելը, ով բարոյագիտությանը տալիս է մարդաբանական հիմնավորում։ Եվդեմոսը ի վերջո երջանկությունը հանգեցնում է մարդու բնական բնութագրերին, որոնք ներկայանում են նրան որպես Աստծո պարգև։ Բարոյագիտության և՛ սկիզբը, և՛ վերջը, այսինքն՝ նրա նպատակը, որոշվում են աստվածության հասկացությամբ՝ «ամեն ինչ բարիք է այն չափով, որքանով այն խթանում է աստվածության ճանաչմանը»։ Չարիքը, ընդհակառակը, շեղում է մեզ աստվածության մասին խորհելուց։ Եվդեմոսի՝ բարոյագիտությունը աստվածաբանության հետ դրած սերտ կապի մեջ զգացվում է որոշակի հեռացում Արիստոտելից և մերձեցում Պլատոնին։ Եվդեմոսի բարոյագիտությունը սովորաբար տպագրվում է Արիստոտելի աշխատությունների ժողովածուներում։»
Եվդեմոս Հռոդոսցին կազմել է ամենաառաջին աշխատությունները երկրաչափության պատմության և աստղագիտության պատմության մասին, որոնք ակտիվորեն օգտագործվել են հաջորդող հին հունական հեղինակների կողմից։
Արտաքին հղումներ
Եվդեմոս Հռոդոսցի Կատեգորիա:Մ.թ.ա. 4-րդ դարի փիլիսոփաներ Կատեգորիա:Պերիպատետիկյան դպրոց
Հոբարթ
Հոբարթ (Hobart), քաղաք և նավահանգիստ Ավստրալիայում։ Տասմանիա նահանգի վարչական կենտրոնն է։ 2020 թվականի տվյալներով, բնակչությունը կազմում է մոտ 233 հազար ։ Տրանսպորտային հանգույց է։ Զարգացած է էլեկտրամետալուրգիան, նավա և ավտոշինությունը, փայտասղոցման, սննդի արդյունաբերությունը։ Ունի համալսարան։
Ծանոթագրություններ
Կատեգորիա:Ավստրալիայի քաղաքներ
Մելքոն Գյուլիստանյան
Մելքոն Գյուլիստանյան, հայ բժիշկ։
Կենսագրություն
Բարձրագույն բժշկական կրթություն է ունեցել և բժիշկ աշխատել։ 1915 թվականի ապ­րի­լի 11 (24)-ին ի թիվս բազմաթիվ ակնառու հայ մտավորականների ձերբակալվել է և բանտարկվել Կ. Պոլսի կենտրոնական բանտում։
1915 թվականի ապ­րի­լի 12-ին, ձերբակալված բազմաթիվ հայ մտավորականների հետ գնացքով տեղափոխվել է Այաշ ավանի ծայրամասի բլրի վրա գտնվող Սարըկըշլա հին զորանոց-բանտը և մի քանի ամիս պահվել այնտեղ։
Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Մեկ այլ վարկածով Այաշից վերադարձել է Կ. Պոլիս։ Վերապրել է, բնակվել Կ.Պոլսում և բժիշկ աշխատել։
Աղբյուրներ
Կատեգորիա:Հայ բժիշկներ Կատեգորիա:Հայոց ցեղասպանության զոհեր
Դուռեյքիշի շրջան
Դուռեյքիշի շրջան (ناحية دريكيش), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դուռեյքիշի գավառի 4 շրջաններից մեկը։
Վարչական կենտրոնն է Դուռեյքիշ քաղաքը։ 2004 թվականի մարդահամարի տվյալներով շրջանը ունի 28 749 բնակչություն ։
Ծանոթագրություններ
Կատեգորիա:Սիրիայի շրջաններ Կատեգորիա:Դուռեյքիշի գավառ
Հոբելյանական
Հոբելյանական, տեսակավոր կոնյակ։ Մշակվում է 1937 թ-ից, Երևանի կոնյակի գործարանում։ Թնդությունը 43% է, շաքարայնությունը՝ 0, 7% ։ «Հոբելյանական»-ը մուգ ոսկեգույն է՝ դարչնագույն երանգով, հարմոնիկ, ունի լավ արտահայտված բուրմունք, դուրեկան համ։ Հնացման ընդհանուր ժամկետը 10 տարուց ավելի է։ Համամիութենական և միջազգային մրցույթներում ու համտեսներում «Հոբելյանական»-ին շնորհվել է 3 ոսկե, 3 արծաթե մեդալ։ 1975 թ-ից «Հոբելյանական»-ը թողարկվում է պետական որականիշով։
Կատեգորիա:Կոնյակ
Տատյանա Բարամզինա
Տատյանա Նիկոլաևնա Բարամզինա (Татьяна Николаевна Барамзина, ), խորհրդային դիպուկահար և հեռախոսային օպերատոր, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից, Խորհրդային Միության հերոս (1945, հետմահու)։ Եֆրեյտոր։
Գերմանա-խորհրդային ռազմաճակատի տարիներին Տատյանա Բարամզինան ավարտել է Դիպուկահարների կանանց կենտրոնական դպրոցը և 1944 թվականի ապրիլից կռվել Բելառուսական 3-րդ ճակատում՝ ոչնչացնելով հակառակորդի 16 զինվորների։ Տեսողության հետ կապված խնդիրների պատճառով վերապատրաստվել է որպես հեռախոսավարուհի։ 1944 թվականի հուլիսի 5-ին Տատյանա Բարամզինան 252-րդ հրաձգային գնդի 3-րդ հրաձգային գումարտակի (70-րդ հրաձգային դիվիզիա, 33-րդ բանակ, Բելառուսական 3-րդ ճակատ) կազմում ուղարկվել է թշնամու թիկունք՝ ճանապարհային հանգույցը գրավելու և մինչև հիմնական ուժերի ժամանումը պահելու համար։ Սակայն երթի ընթացքում գումարտակը բախվել է թշնամու գերազանց ուժերի հետ և ջախջախվել, իսկ Տատյանա Բարամզինան գերի է վերցվել և դաժանաբար սպանվել։ Մահից առաջ նրան երկար ժամանակ խոշտանգել են այնպես, որ հետագայում նրա մարմինը կարողացել են ճանաչել միայն հանդերձանքի մնացորդներից և մազերից։
Նախքան պատերազմը
Տատյանա Բարամզինան ծնվել է Գլազով քաղաքում (այժմ` Ուդմուրտիայի Հանրապետություն), բազմազավակ ընտանիքում։ Հայրը՝ Նիկոլայ Մակարովիչը, երկաթգծի աշխատող էր, նէպ-ի ժամանակ սկսել է հաց վաճառել «երկրորդ կարգի արտոնագրով» և զրկվել է ընտրական իրավունքից։ Մայրը՝ Մարթա Միտրոֆանովնան, տնային տնտեսուհի էր, 1928 թվականից սկսել է առևտուր անել իր ամուսնու փոխարեն։ Ամուսնու մահվանից հետո՝ 1931 թվականին, Մարֆա Միտրոֆանովնան կարողացել է վերականգնել ընտրական իրավունքները։ Այնուամենայնիվ, նա չի դադարեցրել առևտուրը, և 1933 թվականին նրանց տունը բռնագրավվել է ։
Տանյան մեծացել է որպես խիզախ և ֆիզիկապես ուժեղ աղջիկ, հեշտությամբ լողալով անցել է Չեպցա գետը ։ Ավարտել է դպրոցի 7-րդ դասարանը և Գլազովի մանկավարժական ուսումնարանը, որտեղ նա ընդունվել է կոմերիտմիություն, դարձել է ОСОАВИАХИМ-ի և Ռուսաստանի Կարմիր խաչի միությունների անդամ, սովորել է հրացան կրակել։ 1937 թվականին ուսումնարանն ավարտելուց հետո նա աշխատել է Օմուտնիցա, Կաչկաշուր, Պարզի գյուղերի դպրոցներում ։
1940 թվականին Տանյան ընդունվել է Պերմի մանկավարժական ինստիտուտի աշխարհագրության ֆակուլտետում։ Պատերազմն սկսվելուց հետո խնդրել է իրեն ուղարկել ռազմաճակատ, սակայն մերժում է ստացել։ Շարունակելով ուսումը՝ նա սկսել է աշխատել որպես դաստիարակ տարհանվածների մանկապարտեզում, սովորել է բուժքույրերի դասընթացներում, արյուն է հանձնել ։
Երկրորդ համաշխարհային պատերազմ
1943 թվականին Տատյանա Բարամզինան ընդունվել է Դիպուկահարների կանանց կենտրոնական դպրոց, որն ավարտելուց հետո՝ 1944 թվականի ապրիլին, ուղարկվել է Բելառուսական երրորդ ճակատ։ Մարտական գործողությունների ընթացքում նա դիպուկահար հրացանով սպանել է 16 հակառակորդի, սակայն շուտով նրա տեսողությունը սկսել է վատանալ։ Հրաժարվելով զորացրվելուց՝ Տատյանան վերապատրաստվում է որպես հեռախոսավարուհի ։
1944 թվականի հունիսի 22-ին և 23-ին Մալոե Մորոզովո գյուղի մոտ մարտերի ընթացքում ուժեղ հրետանային կրակի տակ նա վերականգնել է հեռախոսային ընդհատված կապը 14 անգամ։
1944 թվականի հուլիսի 5-ին Տատյանա Բարամզինան 252-րդ հրաձգային գնդի 3-րդ հրաձգային գումարտակի (70-րդ հրաձգային դիվիզիա, 33-րդ բանակ, Բելառուսական 3-րդ ճակատ) կազմում ուղարկվել է թշնամու թիկունք՝ կատարելու ռազմական առաջադրանքը՝ գրավել ճանապարհային հանգույցը և պահել մինչև հիմնական ուժերի ժամանումը ։ Պեկալինո գյուղի մոտ գումարտակը հանդիպել է թշնամու գերակա ուժերին։ Մարտի ընթացքում Տատյանան կրակի տակ օգնություն է ցույց տվել վիրավորներին։ Տեսնելով թշնամու գերազանցությունը՝ նա վիրավորներին հրամայեց նահանջել անտառ, և նրանց, ովքեր չեն կարողացել հեռանալ, հանձնարարել է թաքնվել խրամատում։ Տատյանա Բարամզինան կրակել է մինչև վերջին գնդակը՝ ոչնչացնելով մինչև 20 թշնամի զինվոր։ Գրավելով խրամատը՝ գերմանացիները թաքնված վիրավորների վրա կրակել են հակատանկային զենքով։ Տատյանան երկար ժամանակ ենթարկվել է տանջանքների․ նրա մարմինը կտրատել են դաշույնով, աչքերը փորել են, կրծքերը կտրել և հակատանկային զենքով կրակել գլխին։ Նրա մարմինը հաջողվել է ճանաչել միայն համազգեստի մնացորդների և մազերի շնորհիվ ։
Տատյանա Բարամզինան թաղվել է Վոլմա կայարանում, իսկ 1963 թվականին նրա մնացորդները վերաթաղվել են Մինսկի մարզի Սմոլևիչիի շրջանի Կալիտա գյուղի եղբայրական գերեզմանում ։
Պարգևներ և կոչումներ
Խորհրդային Միության հերոս (1945 թվականի մարտի 24, հետմահու)
Լենինի շքանշան (1945 թվականի մարտի 24, հետմահու)
Հիշատակ
1946 թվականի մայիսի 8-ին Գլազով քաղաքի Պրոլետարական փողոցը, որտեղ ապրել է Տատյանա Բարամզինան, կոչվել է նրա անունով։ Մորը՝ Մարթա Միտրոֆանովնային է վերադարձվել նրանց տունը, որը հետագայում ծառայել է որպես ինքնատիպ Տատյանա Բարամզինային նվիրված թանգարան, սակայն 1960-ական թվականներին քանդվել է ։
Գլազովում և Իժևսկում տեղադրվել են Տատյանա Բարամզինայի հուշարձաններ։
Նրա անունն են կրում Պերմի թիվ 86 դպրոցը և մանկապատանեկան մարզադպրոցը և Իժևսկի թիվ 53 դպրոցը։ Ընդմիշտ ընդգրկված է Գլազովի № 2 միջնակարգ դպրոցի շրջանավարտների ցանկում։ Պերմի մանկավարժական ինստիտուտի շենքում Տատյանա Բարամզինայի հիշատակին տեղադրվել է հուշատախտակ ։
Տատյանա Բարամզինայի անունը կրող փողոցներ կան Մինսկում, Գլազովում, Իժևսկում, Պերմում և Պոդոլսկում ։
Արտաքին հղումներ
Կատեգորիա:Հայրենական մեծ պատերազմի մասնակիցներ Կատեգորիա:Կանայք Երկրորդ համաշխարհային պատերազմում
Մոնտեկատինի Վալ դի Չեչինա
Մոնտեկատինի Վալ դի Չեչինա (Montecatini Val di Cecina ), կոմունա Իտալիայի Տոսկանա մարզի Պիզա գավառում։
Բնակչությունը կազմում է 1908 մարդ (2008 թվականի տվյալներով)։ Բնակչության խտությունը՝ 12 մարդ/կմ²։ Տարածքը՝ 155 կմ²։ Փոստային ինդեքս՝ 56040։ Հեռախոսային կոդ՝ 0588։
Ժողովրդագրություն
Բնակչություն
Դվեյր Ռիսլանի շրջան
Դվեյր Ռիսլանի շրջան (ناحية دوير رسلان) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դուռեյքիշի գավառի 4 շրջաններից մեկը։
Վարչական կենտրոնն է Դվեյր Ռիսլան քաղաքը։ 2004 թվականի մարդահամարի տվյալներով շրջանը ունի 13 704 բնակչություն ։
Ծանոթագրություններ
Կատեգորիա:Սիրիայի շրջաններ Կատեգորիա:Դուռեյքիշի գավառ
Լյուքսեմբուրգա-բելգիական հարաբերություններ
Երկու երկրները համագործակցության մեծ պատմություն ունեն, մասնավորապես Լյուքսեմբուրգա-բելգիական տնտեսական միությունը, Բենիլյուքսը և համագործակցությունը Եվրամիության շանակներում։ Բելգիան դեսպանատուն ունի Լյուքսեմբուրգում և Լյուքսեմբուրգը դեսպանատուն ունի Բրյուսելում։ Լյուքսեմբուրգում Բելգիայի դեսպանը Թոմաս Անտուանն է ։ Լյուքսեմբուրգում Բելգիայի դեսպանը Ժան Ժակ Ուոլֆրինգն է ։
Բելգիան և Լյուքսեմբուրգը սահմանակից երկրներ են։ Բելգիական մասում սահմանը գրեթե ամբողջությամբ անցնում է Բելգիայի Լյուքսեմբուրգ նահանգի եզրագծով և միայն հյուսիսից փոքր հատված սահմանակցում է Լիեժ նահանգի Բուրգ Ռոյլանդ գերմանախոս կոմունային։
Ծանոթագրություններ
Կատեգորիա:Բելգիա-լյուքսեմբուրգյան հարաբերություններ
Արկի
Արկի  (Archi), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 2325 մարդ (2008 թվականի տվյալներով)։ Բնակչության խտությունը՝ 83 մարդ/կմ²։ Տարածքը՝ 28,18 կմ²։ Էլեկտրոնային փոստ` 66030։ Հեռախոսային կոդ` 0871։
Քաղաքի հովանավորն է Սուրբ Նիկողայոս Զմյուռնացի Հրաշագործը։ Քաղաքի օրը նշվում է ամեն տարի մայիսի 9-ին։
Ծանոթագրություններ
Կատեգորիա:Իտալիայի բնակավայրեր
Հյուսիսարևմտյան արշավանք
Հյուսիսարևմտյան արշավանք (长征, բառացիորեն՝ երկար արշավանք) Չինաստանի կարմիր բանակի (ՉԿԲ) հիմնական ուժերի նահանջը Գոմինդանի ուժերից՝ Կենտրոնական և Հարավային Չինաստանի խորհրդային շրջաններից հյուսիսարևմտյան՝ Շենսի և Դանսու նահանգներ։
Կենտրոնական խորհրդային շրջանում գտնվող ՉԿԲ գոմինդանական բանակի շրջապատումից դուրս բերելու նպատակով ՉԿԿ ԿԿ 1934 թվականի սեպտեմբերին որոշեց ճեղքել շրջապատումը ՉԿԲ 1-ին ռազմաճակատի գլխավոր ուժերով։ ՉԿԲ 1-ին ռազմաճակատի ուժերը (ՉԿԿ ԿԿ հետ) 1934 թվականի հոկտեմբերի 16-ից, մարտեր մղելով գոմինդանական զորքերի դեմ, շարժվեցին հյուսիսարևմտյան, անցնելով մի քանի նահանգ, 1935 թվականի հունիսի սկզբին Սիչուան նահանգի արևմուտքում միավորվեցին ՉԿԲ 4-րդ ռազմաճակատի զորքերի հետ։ 1935 թվականի օգոստոսի սկզբին ՉԿԿ ԿԿ-ի Քաղբյուրոյի խորհրդակցությունում որոշվեց շարունակել արշավանքը երկու զորասյուների (արլ. և արմ.) միացյալ ուժերով հս.՝ ԽՍՀՄ սահմանի մոտ գտնվող շրջաններ։ Մակայն ՉԿԿ ղեկավարության մեջ պայքարի սրման (Մաո Ցզե Դունի, որը ձգտում էր զավթել կուսակցության և բանակի ղեկավարությունը, և 4-րդ ռազմաճակատի հրամանատարներից Չժան Դո Տաոյի ու նրա կողմնակիցների միջև) հետևանքով կուսակցությունը և նրա զինված ուժերը պառակտվեցին։ 1-ին ռազմաճակատի 1-ին և 3-րդ կորպուսները (մտնում էին արլ. զորասյան մեջ), որոնց հետ էին ՉԿԿ ԿԿ-ի և Քաղբյուրոյի անդամների մի մասը, այդ թվում՝ Մաո Ցզե Դունը, 1935 թվականի հոկտեմբերին հասան Շենսի և Դանսու նահանգների սահմանագծի մոտ գտնվող խորհրդային շրջանը։ ՉԿԲ մնացած զորամիավորումները (արմ. զորասյուն), 2-րդ և 6-րդ կորպուսների (2 ռազմաճակատ) հետ, 1936 թվականի հոկտեմբեր-նոյեմբերին հասան Շենսի և Դանսու նահանգների սահմանամերձ շրջանը։ Հյուսիսարևմտյան արշավանքն ավարտվեց։
Կատեգորիա:1934 Չինաստանում Կատեգորիա:1935 Չինաստանում Կատեգորիա:1936 Չինաստանում Կատեգորիա:1934 հակամարտություններ Կատեգորիա:1935 հակամարտություններ Կատեգորիա:1936 հակամարտություններ
Արևելյան կիսագունդ
Արևելյան կիսագունդ, Երկրի կիսագունդն է, գտնվում է Գրինվիչի միջօրեականից արևելք և 180° միջօրեականից արևմուտք։ Արևելյան կիսագնդի միջօրեականները կոչվում են արևելյան երկայնություն։ Արևելյան կիսագնդի մաս են համարվում Եվրասիայի Գրինվիչից արևելք գտնվող մասը (բացի Չուկոտկա թերակղզու մի փոքր մաս), Աֆրիկայի, Անտարկտիդայի մեծ մասը, Հնդկական Օվկիանոսը, Ավստրալիան և Ատլանտյան ու Խաղաղ օվկիանոսների մասերը։
Բնակչություն
Երկրագնդի բնակչության 82% -ը ապրում է արևելյան կիսագնդում, իսկ 18% - ը՝ արևմտյան կիսագնդում ։
Աշխարհագրություն
Արևելյան կիսագնդի կենտրոնը գտնվում է Հնդկական օվկիանոսում՝ հասարակածի և արևելյան երկայնության 90-րդ միջօրեականի հատման կետում, Արևելահնդկական լեռնաշղթայում։ Կենտրոնին ամենամոտ ցամաքային տարածքը Սիմելու կղզին է 2.58333°N, 96.08333°W։
Արևելյան կիսագնդի հողային զանգվածն ավելի մեծ է քան արևմտյան կիսագնդինը, ինչպես նաև բնակավայրերն արևելյան կիսագնդում արևմտյանի համեմատ բավականին շատ են։
Ծանոթագրություններ
Կատեգորիա:Կիսագնդեր Կատեգորիա:Աշխարհագրական եզրեր
Սալվատորե Ռիինա
Սալվատորե Ռիինա (առավել հայտնի է Տոտո Ռիինա անվամբ, ), իտալացի (սիցիլիացի) մաֆիոզ, Կոզա նոստրայի նախկին ղեկավար, «բոսսերի բոսս»։ Հանցագործ կարիերայի ժամանակ, իբր, սպանել է ավելի քան 40 մարդու և համարվում է հարյուրավոր մարդկանց սպանությունների պատվիրատու։ Ստացել է Կարճլիկ (Il Corto) մականունը, որը պայմանավորված էր կարճ հասակի հետ (1,58 մետր)։
Իշխանության գալը
Տոտո Ռիինան ծնվել է Կորլեոնե գյուղում։ 18 տարեկանում անցել է մաֆիայի շարքերը, այն բանից հետո, երբ պատվերով մարդ է սպանել։ 1949 թվականին կռվի ժամանակ մարդ է սպանել, որի համար դատապարտվել է վեց տարվա ազատազրկման։
1958 թվականին Բերնարդո Պրովենցանոյի և Լուչանո Լեջիոյի հետ միասին մասնակցել է Կոզա նոստրայի պարագլուխ Միկելե Նավարայի սպանությանը։ Մաֆիայի պարագլխի կոչումը անցնում է Լեջիոյին։ Հաջորդ տասնամյակի ընթացքում լիկվիդացվում են Նավարրայի կողմնակիցները, որոնք թաքնվել էին Լեջիոյի և Ռիինայի կողմնակիցների հետապնդումներից։ 1974 թվականին Լեջիոյի ձերբակալությունից և դատապարտումից հետո, Ռիինան դարձել է մաֆիայի դե ֆակտո պարագլուխը, չնայած որ Լեջիոն պահպանել էր որոշակի ազդեցություն։
1981—1983 թվականներին սկսվել է կոնֆլիկտ, որը պատմության մեջ հայտնի է դարձել Կլանների երկրորդ պատերազմ անվամբ։ Այդ պատերազմի արդյունքում, Կորլեոնեի մաֆիոզները իրենց ձեռքը վերցրեցին Կոզա նոստրայի նկատմամբ իշխանությունը։ Զուգահեռաբար, Ռիինան փաստացիորեն պատերազմ էր վարում նաև իտալական կառավարության հետ՝ սպանելով դատավորների, դատախազների, ոստիկանների և քաղաքական գործիչների։ Այդ գործողությունների նպատակը իտալական իշխանական համակարգին վախեցնելն էր։ Նրա զոհերի շարքում են եղել Ջովանի Ֆալկոնեն և Պաոլո Բորսելինոն։
Ձերբակալություն
Ֆալկոնեի և Բորսելինոյի սպանությունները հանրային մեծ դժգոհություն առաջացրեցին և ստիպեցին իտալական իշխանություններին գործել։ 1993 թվականի հունվարի 15-ին Ռիինան ձերբակալվել է Պալերմոյում։ Ձերբակալության ժամանակ նա վստահեցնում էր, որ հանդիսանում է սովորական հաշվապահ։ Սակայն նա հրաժարվել է պատասխանել այն հարցին, թե որ ընկերության համար է աշխատում։ Ձերբակալության ժամանակ Ռիինան շնորհակալություն է հայտնել ոստիկանությանը՝ իր նկատմամբ լավ վերաբերմունքի համար։ Լսումների ժամանակ նա հայտարարել է, որ երբեք չի լսել մաֆիայի մասին և չգիտի, որ Իտալիայի ամենաշատ որոնվող մարդկանցից մեկն է։
Դատավարություն և բանտարկություն
Ռիինան երկու անգամ դատապարտվել է ցմահ ազատազրկման, մեղադրվել է հարյուրավոր սպանությունների իրականացման և պատվիրման համար, այդ թվում Բորսելինոյի և Ֆալկոնեի, ինչպես նաև Կարլո Ալբերտո Դալլա Կիեզայի, ով եղել է Պալերմո կարաբինիերների հրամանատարը, Սալվո Լիմայի՝ իտալացի քաղաքական գործչի, ով կասկածվում էր մաֆիայի հետ կապեր ունենալու մեջ։ Վերջինիս սպանության համար 1998 թվականին նա դարձյալ դատապարտվել է ցմահ ազատազրկման։
2015 թվականի ապրիլի 14-ին Ֆլորենցիայի դատարանը Ռիինայի վրայից հանել է 1984 թվականի դեկտեմբերի 23-ին «Նեապոլ-Միլան» գնացքում տեղի ունեցած ահաբեկչության մեղադրանքը ։
Գյուլիստանյան (բժիշկ)
Գյուլիստանյան (Կյու­լիս­տա­նյա­ն), հայ բժիշկ։
Կենսագրություն
Եղել է բժիշկ Մելքոն Գյուլիստանյանի ազգականը։ Կրթությամբ և մասնագիտությամբ եղել է ատամնաբույժ։ Ապրել է Կոս­տանդ­նու­պոլ­սում և աշխատել ատամնաբույժ։ 1915 թվականի ապ­րի­լի 11 (24)-ին ի թիվս բազմաթիվ ակնառու հայ մտավորականների (Ազգային դպրոցի տնօրեն Մարզպետունի, դեղագործ Հա­կոբ Թեր­զյան, բժիշկ Միսաք Ճևեհիրճյան) ձերբակալվել է և բանտարկվել Կ. Պոլսի կենտրոնական բանտում, ապա աքսորվել Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Վերապրել է և ատամնաբույժ աշխատել։
Բենիլյուքսի խորհրդարան
Բենիլյուքսի միջխորհրդարանական խորհրդատվական խորհուրդ (հայտնի նաև որպես Բենիլյուքսի խորհրդարան), Բենիլյուքսի տնտեսական միության կառույցներից մեկը։